CELEX: C2005/281/22
Language: sk
Date: 2005-11-12 00:00:00
Title: Vec C-345/05: Žaloba podaná 21. septembra 2005 Komisiou Európskych spoločenstiev proti Portugalskej republike

12.11.2005   
            
            
               SK
            
            
               Úradný vestník Európskej únie
            
            
               C 281/12
            
         Žaloba podaná 21. septembra 2005 Komisiou Európskych spoločenstiev proti Portugalskej republike
   (Vec C-345/05)
   (2005/C 281/22)
   Jazyk konania: portugalčina
   Komisia Európskych spoločenstiev, v zastúpení: R. Lyal a M. Afonso, splnomocnení zástupcovia, s adresou na doručovanie v Luxemburgu, podala 21. septembra 2005 na Súdny dvor Európskych spoločenstiev žalobu proti Portugalskej republike.
   Žalobca navrhuje, aby Súdny dvor:
   
               1)
            
            
               rozhodol, že ponechaním v účinnosti daňovú právnu úpravu, ktorá podmieňuje oslobodenie od dane príjmu získaného odplatným prevodom nehnuteľného majetku určeného na vlastné a stále bývanie daňového poplatníka alebo jeho rodiny, tak ako je upravené v článku 10 ods. 5 Código do Imposto sobre o Rendimento das Pessoas Singulares – zákonníka o dani z príjmu fyzických osôb – podmienkou stanovenou pod písmenom a) toho istého ustanovenia, že získaný príjem je opätovne investovaný do nadobudnutia nehnuteľného majetku na portugalskom území, si Portugalská republika nesplnila povinnosti, ktoré jej vyplývajú z článkov 18 ES, 39 ES, 43 ES a 56 ods. 1 ES, ako aj z článkov 28, 31 a 40 Dohody o Európskom hospodárskom priestore;
            
         
               2)
            
            
               zaviazal Portugalskú republiku nahradiť trovy konania.
            
         Žalobné dôvody a hlavné tvrdenia
   Podmienka, podľa ktorej príjmy získané z predaja nehnuteľného majetku určeného na vlastné a stále bývanie daňového poplatníka alebo jeho rodiny musia byť opätovne investované do nadobudnutia iného nehnuteľného majetku nachádzajúceho sa na portugalskom území, nepochybne predstavuje prekážku výkonu základných slobôd zaručených Zmluvou o ES a Dohodou o EHP.
   Vysvetlenia a odôvodnenia tejto podmienky predložené Portugalskou republikou nemôžu byť prijaté.